Rytų Manyčius
Rytų Manyčius (rus. Восточный Маныч) – upė Rusijoje, Kalmukijoje (dalį kelio teka riba su Stavropolio kraštu). Ilgis 141 km, su žemupiu (kuris dažniausiai yra bevandenis) – apie 200 km. Prasideda Salsko-Manyčiaus kalvagūbryje. Teka į pietryčius, daugiausia Kumos-Manyčiaus dubuma. Įteka į Sostinsko ežerus. Didžiausias intakas – Kalausas (dešinysis). Upės baseine yra 113 ežerų, kurių bendras plotas 155 km²; dauguma druskingi. Kai kurios Rytų Manyčiaus atkarpos dažnai išdžiūsta. Įeina į Kumos-Manyčiaus vandens sistemą.